Szentmártonkáta Önkormányzat Képviselő-testülete

H E L Y B E N

**Tisztelt Képviselő-testület!**

A képviselő-testület 458/2016.(XI.24.) számú határozatával úgy döntött, hogy a képviselő-testületi ülésekről ne készüljön hanganyag.

Ezen döntés végrehajtásához a Szervezeti és Működési Szabályzat, rendelet módosítása szükséges.

A helyi rendeletek előkészítésében való társadalmi részvételről szóló 17/2012.(IX.14.) önkormányzati rendelet előírásai szerint a rendelet-tervezet társadalmi véleményezésre lett bocsájtva. A lakosság részéről észrevétel, javaslat nem érkezett.

A jogalkotásról szóló 2010. évi CXXX. törvény 17. §-ában előírt **előzetes hatásvizsgálat** értelmében:

1. A rendelet társadalmi hatása: -
2. Gazdasági hatása: -
3. Költségvetési hatása: -
4. Környezeti, egészségi következményei: -
5. Adminisztratív terhek: Nem jelentkeznek.
6. A rendeletalkotás szükségességét indokolták, a jogalkotás elmaradásának várható következményei:

A rendelet alkotás szükségességét jogszabály írja elő.

1. A rendelet alkalmazásához szükséges személyi, szervezeti, tárgyi és pénzügyi feltételek:

A személyi feltételek rendelkezésre állnak.

Kérem, hogy szíveskedjenek meghozni a döntésüket. A rendelet elfogadásához minősített szótöbbség szükséges.

Szentmártonkáta, 2017. január 12.

Dr.Illés Zsuzsanna

jegyző

**TERVEZET**

**Szentmártonkáta Nagyközség Önkormányzata**

**…/2017. (..….) önkormányzati rendelete**

**a Képviselő-testület Szervezeti és Működési Szabályzatáról szóló**

**13/2014.(XI.28.) önkormányzati rendelet módosításáról.**

Szentmártonkáta Nagyközség Önkormányzat Képviselő-testülete (továbbiakban: Önkormányzat) Magyarország Alaptörvénye 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva az alábbi rendeletet alkotja meg.

**1.§** A rendelet 32.§ (1) bekezdése helyébe az alábbi rendelkezés lép:

„(1) A képviselő-testület üléséről és a bizottságok üléséről hangfelvétel nem készül.”

**2.§** A rendelet 32.§ (2) bekezdését hatályon kívül helyezi.

**3.§** E rendelet a kihirdetése napját követő napon lép hatályba.

Szentmártonkáta, 2017. január 26.

Fodor Zoltán Dr.Illés Zsuzsanna

polgármester jegyző

**Záradék:**

E rendelet kihirdetésre került 2017. január ..-n.

Szentmártonkáta, 2017. január ..

Dr. Illés Zsuzsanna

jegyző

**I. Általános indokolás**

A rendelet módosítása a hangfelvétel készítését pontosítja.

**II. Részletes indoklás**

1-2.§-hoz

A bizottsági, képviselő-testületi ülésről hangfelvétel nem készül.

3.§-hoz

A rendelet kihirdetését szabályozza.

Az előterjesztést a Pénzügyi és Jogi Bizottság véleményezi.